section_heading: Privatni život
paragraph_text: Katee ima tri tetovaže: kineski simbol za "izbor" na vratu, križ na lopatici koji zapravo prekriva prijašnju tetovažu malog srca što ga je napravila kada je imala 15 godina, a na nadlaktici latinski natpis bona fiscalia, što znači "javno vlasništvo" – dala ga je urezati kada je postala glumica. Osim tetovaža, još neki dijelovi Kateeinog života preslikani su u seriji: prsten koji nosi na palcu opisan je kao zaručnički prsten što ga je dobila od Zaka Adame, a Kateeina odluka da prestane pušiti kada joj je jedna obožavateljica rekla kako joj je Starbuck uzor u životu također je uklopljena u seriju između druge i treće sezone. Jako je dobra prijateljica njezine kolegice iz Galactice Tricie Helfer.